Bunce uhartea

Bunce Uhartea (batzuetan Bence, Bense edo Bance) Sierra Leonako uharte bat da, Sierra Leona Ibaia estuarioan. Freetown hiriburutik 20 kilometrora dago ibaian gora. Uharte txikia da, 500 metro zabal eta 105 metro luze, eta 1670ko hamarkadan Afrikako Errege Konpainiak eraikitako etxe eta gaztelu bat daude bertan.

Bertatik hamarnaka mila afrikar ontziratu ziren Ipar Amerikako Hego Karolina eta Georgia kolonietara, esklabotzara derrigortuta. Ameriketako Estatu Batuetako afroamerikarretako askoren arbasoak bertan ontziratu zituzten. Maiz jasan zituen frantsesen zein piraten erasoak.

Uhartea txikia bada ere, puntu estrategiko bat zen Merkataritza triangeluarraren baitan, Europatik zetozen itsasontzien nabigazioa ibaian gora baimentzen zuelako. 1807ko Esklabotza Merkatzaritza Legearen bidez Erresuma Batuak esklabotza kendu zuen, eta 200. urteurrena ospatzeko James Madison Unibertsitateko ikerlariek hiru dimentsioko eredu bat sortu zuten, gaur egun Sierra Leonako Museo Nazionalean ikus daitekeena.

 Erreferentziak 

 Kanpo estekak 

Kategoria:Sierra Leonako geografia
Kategoria:Atlantikoko esklaboen merkataritza